b'\n_START_ARTICLE_\nR\xc3\xb8dovre R\xc3\xa5dhus\n_START_PARAGRAPH_\nR\xc3\xb8dovre R\xc3\xa5dhus, beliggende R\xc3\xb8dovre Parkvej 150 i R\xc3\xb8dovre, er administrativt centrum for R\xc3\xb8dovre Kommune p\xc3\xa5 K\xc3\xb8benhavns vestegn._NEWLINE_Bygningen er et kendt v\xc3\xa6rk af Arne Jacobsen og opf\xc3\xb8rt 1954-1956 efter nordamerikanske forbilleder. Omgivelserne blev anlagt i samarbejde med havearkitekt Eigil Ki\xc3\xa6r. En ny forplads blev anlagt 2002 af landskabsarkitekten Sven-Ingvar Andersson. Jacobsen tegnede alle deltaljer til huset og m\xc3\xb8blerede det med sine m\xc3\xb8belserier. Et ur tegnet til r\xc3\xa5dhuset er ogs\xc3\xa5 forblevet en designklassiker._NEWLINE_Bygningen og dens omgivelser blev fredet i 1994.'